In nomine Domini, Amen. Anno Incarnationis eiusdem MCCLXXIX. mēse Nouembris, Ego Ioānes de Bouion de Quinceyo Domicellus, filius Domini Stephani Bouion militis, Notum facio vniuersis pręsentes litteras inspecturis, quod ego sponte  prouide, nō deceptus, nec coactus, laude  assensu Androini nepotis mei filij quondam domni Ioannis de Neeles militis, retineo  accipio in feodum perpetuum a viro religioso domno YVONE Abbate Clun. nomine Ecclesiæ Clun. totas res, quas habeo, seu habere possum  debeo quoquomodo ratione Dominæ Ysabellis quondam matris meæ filiæ quondam domni Renaudi de Cercellis militis, videlicet in villis, finagiis, territoriis,  appendiciis de Geureio, specialiter quartum sextarium, quod habeo in vineis, quæ sunt in territorio de Geureio continentibus circa nouem iornalia. Item tria iornalia vineæ mouentis de capite dictę Ysabellis, cum omnibus aliis quibuscumque, quocumque nomine censeantur, pro quinquaginta libris Viennens. de quibus a dicto Abbate nomine dictæ Ecclesiæ me teneo pro pagato in pecunia numerata. Hæc autem omnia  singula supradicta, Ego Androinus nepos dicti Ioannis, filius quondam Domini Ioannis de Neeles militis, laudo, volo penitus,  accepto,  de voluntate  consilio meo confiteor esse facta. Promittentes nos Ioannes  Androinus prædicti per iuramenta nostra dicta corporaliter per sancta Dei Euangelia,  obligatione omnium bonorum nostrorum mobilium  immobilium prædicta omnia  singula dicto Abbati, nomine dictæ Ecclesiæ Clun. garantire contra omnes, si qui calumniatores apparerent de cætero, quod absit,  contra prædicta, vel aliquod de prædictis de cætero nō venire, nec contrauenienti modo aliquo consentire, in iudicio vel extra, in toto vel in parte, per nos vel per alios, modo vel facto, seu iure vel cōsuetudine, imo facere  præstare in hoc facto quicquid in causa euictionis fieri debet  præstari. Promittentes siquidem sub iuramento  obligatione prædictis quilibet nostrum in solidum, quod nos faciemus,  procurabimus quomodo Simō frater mei Androini, dum ad ætatem legitimam peruenerit, prædicta laudabit. Renunciantes in hoc facto exceptioni doli, metus,  in factum exceptioni non numeratæ pecuniæ,  non habitæ, omni actioni nobis  nostris quantum ad reuocandum prædicta competenti vel in futurum competituræ, omni auxilio totius iuris Canonico  Ciuili,  iuri dicenti generalem renunciationem non valere, volumusque compelli ad obseruātiam omnium prædictorum, quæ ex re adiudicata per curiam Domini Ducis Burgundiæ, cuius iurisdictioni, quoad hæc, supponimus nos  nostros hæredes. In quorum omnium testimonium litteris istis sigillum dictæ Curiæ rogauimus  obtinuimus apponi. Actum in præsentia Iacobi de Bellouisu notarij de Nuit, Domini Stephani de Vogeto,  Domini Humberti de Forbant militis, testium ad hoc vocatorum, anno  mense prædictis.